বাগেরহাট, ২৪ জুন (শীর্ষ নিউজ ডটকম): বাগেরহাটে দুটি পিক-আপের মুখোমুখি সংঘর্ষে সরদার শাহিদুল ইসলাম (৩০) নামে এক পিক-আপ চালক নিহত হয়েছে। আজ শুক্রবার দুপুরে খুলনা-মংলা সড়কের ফকিরহাট উপজেলার খাজুরা এলাকায় এ দুর্ঘটনা ঘটে। পুলিশ নিহতের লাশ উদ্ধার করেছে।  বাগেরহাট মহাসড়ক পুলিশের উপ-পরিদর্শক (এসআই) দ্বীন মোহম্মদ বলেন, আজ দুপুরে খুলনা থেকে মংলাগামী একটি পিক-আপ খুলনা-মংলা সড়কের ফকিরহাট উপজেলার খাজুরা এলাকায় পৌঁছলে বিপরীত দিক থেকে আসা অপর একটি পিক-আপের সঙ্গে মুখোমুখি সংঘর্ষ হয়। এতে মংলাগামী পিক-আপের চালক শাহীদুল ইসলাম ঘটনাস্থলেই নিহত হয়। সে যশোরের কেশবপুর উপজেলার বগা গ্রামের হোসেন সরদারের ছেলে।  (শীর্ষ নিউজ ডটকম/প্রতিনিধি/এমআর/শাসি/২০.৩৮ ঘ.)